CELEX: 62011CA0387
Language: fi
Date: 2012-10-25 00:00:00
Title: Asia C-387/11: Unionin tuomioistuimen tuomio (ensimmäinen jaosto) 25.10.2012 — Euroopan komissio v. Belgian kuningaskunta (Jäsenyysvelvoitteiden noudattamatta jättäminen — SEUT 49 ja SEUT 63 artikla — ETA-sopimuksen 31 ja 40 artikla — Pääomasta ja irtaimesta omaisuudesta saatujen tulojen verottaminen — Kotimaiset ja ulkomaiset sijoitusyhtiöt — Irtaimen omaisuuden tuotosta tehtävä pidätys — Irtaimen omaisuuden tuotosta pidätetyn veron vähentäminen — Pääomasta ja irtaimesta omaisuudesta saatujen tulojen vapauttaminen verosta — Syrjintä — Oikeuttamisperusteet)

22.12.2012   
            
            
               FI
            
            
               Euroopan unionin virallinen lehti
            
            
               C 399/6
            
         Unionin tuomioistuimen tuomio (ensimmäinen jaosto) 25.10.2012 — Euroopan komissio v. Belgian kuningaskunta
   (Asia C-387/11) (1)
   
   (Jäsenyysvelvoitteiden noudattamatta jättäminen - SEUT 49 ja SEUT 63 artikla - ETA-sopimuksen 31 ja 40 artikla - Pääomasta ja irtaimesta omaisuudesta saatujen tulojen verottaminen - Kotimaiset ja ulkomaiset sijoitusyhtiöt - Irtaimen omaisuuden tuotosta tehtävä pidätys - Irtaimen omaisuuden tuotosta pidätetyn veron vähentäminen - Pääomasta ja irtaimesta omaisuudesta saatujen tulojen vapauttaminen verosta - Syrjintä - Oikeuttamisperusteet)
   2012/C 399/09
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: W. Mölls ja C. Soulay)
   
      Vastaaja: Belgian kuningaskunta (asiamiehet: J.-C. Halleux ja M. Jacobs)
   
      Väliintulija, joka tukee vastaajan vaatimuksia: Ison-Britannian ja Pohjois-Irlannin yhdistynyt kuningaskunta (asiamies: S. Behzadi-Spencer)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — SEUT 49 artiklan ja 63 artiklan sekä Euroopan talousalueesta tehdyn sopimuksen 31 ja 40 artiklan rikkominen — Pääomasta ja irtaimesta omaisuudesta saatujen tulojen verottaminen — Sijoitusyhtiöiden vapauttaminen verosta — Kansallinen lainsäädäntö, jossa säädetään tulon lähteellä suoritettavasta veronpidätyksestä pääomasta ja irtaimesta omaisuudesta saaduista tuloista — Sellaisten ulkomaisten sijoitusyhtiöiden, joilla ei ole kiinteää toimipaikkaa kyseisessä maassa, syrjintä sen vuoksi, että ne eivät voi vaatia maksamansa veronpidätyksen palauttamista — Oikeuttamisperusteiden puuttuminen
   
      Tuomiolauselma
   
   
               1)
            
            
               Belgian kuningaskunta ei ole noudattanut SEUT 49 ja SEUT 63 artiklan eikä Euroopan talousalueesta 2.5.1992 tehdyn sopimuksen 31 ja 40 artiklan mukaisia velvoitteitaan, koska se on pitänyt voimassa eri sääntöjä pääomasta ja irtaimesta omaisuudesta saatujen tulojen verotuksessa sen mukaan, saavatko näitä tuloja kotimaiset sijoitusyhtiöt vai sellaiset ulkomaiset sijoitusyhtiöt, joilla ei ole kiinteää toimipaikkaa Belgiassa.
            
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
               3)
            
            
               Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan.
            
         
      (1)  EUVL C 305, 15.10.2011.